**การวิเคราะห์และประเมินความเสี่ยงการทุจริตในการปฏิบัติงานเพื่อป้องกันผลประโยชน์ทับซ้อน**

**ขององค์การบริหารส่วนตำบลท่าจะหลุง ประจำปีงบประมาณ พ.ศ. ๒๕๖3**

**หลักการและเหตุผล**

ด้วยสถานการณ์หรือการกระทำของบุคคลมีผลประโยชน์ส่วนตนที่เข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช้รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2562 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่เพื่อป้องกันผลประโยชน์ทับซ้อน

 องค์การบริหารส่วนตำบลท่าจะหลุง ได้ดำเนินการจัดประชุมข้าราชการ ลูกจ้าง เพื่อชี้แจงแนวทางและได้จัดทำคู่มือการพัฒนาและส่งเสริมการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลท่าจะหลุงเพื่อใช้ในการปฏิบัติหน้าที่ มาระยะหนึ่งแล้วนั้น เพื่อเป็นการเพิ่มประสิทธิภาพและแก้ไขความเสี่ยงที่เกี่ยวข้องภายในองค์กร จึงได้จัดทำการการวิเคราะห์ความเสี่ยงและแนวทางปรับปรุงขั้นตอนการปฏิบัติงานเพื่อป้องกันผลประโยชน์ทับซ้อน องค์การบริหารส่วนตำบลท่าจะหลุง ประจำปีงบประมาณ พ.ศ. ๒๕๖2

 “การวิเคราะห์ความเสี่ยง” หมายถึง กระบวนการวิเคราะห์ความเสี่ยงที่เป็นระบบในการบริหารปัจจัยและควบคุมกระบวนการปฏิบัติงานเพื่อลดมูลเหตุของโอกาสที่จะทำให้เกิดความเสียหายจากการปฏิบัติหน้าที่อาจเกิดผลประโยชน์ทับซ้อนหรือความขัดแย้งระหว่างผลประโยชน์ส่วนตัวกับผลประโยชน์ส่วนร่วมเป็นสำคัญ อันเกี่ยวเนื่องเชื่อมโยงอย่างใกล้ชิดกับการทุจริต กล่าวคือ ยิ่งมีสถานการณ์หรือสภาวการณ์ขัดกันของผลประโยชน์มากเท่าใดก็ยิ่งมีโอกาสก่อให้เกิดหรือนำไปสู่การทุจริตมากเท่านั้น

-๒-

**การวิเคราะห์ความเสี่ยงด้านผลประโยชน์ทับซ้อน**

 การวิเคราะห์ความเสี่ยงด้านผลประโยชน์ทับซ้อนเป็นการวิเคราะห์ระดับโอกาสที่จะเกิดผลกระทบของความเสี่ยงต่างๆ เพื่อประเมินโอกาส และผลกระทบของความเสี่ยง ดำเนินการวิเคราะห์ และจัดลำดับความเสี่ยง โดยกำหนดเกณฑ์การประเมินมาตรฐานที่จะใช้ในการประเมินความเสี่ยงด้านผลประโยชน์ทับซ้อน ได้แก่ ระดับโอกาสที่จะเกิดความเสี่ยง และความรุนแรงของผลกระทบ และระดับความเสี่ยง ทั้งนี้ กำหนดเกณฑ์ในเชิงคุณภาพเนื่องจากเป็นข้อมูลเชิงพรรณนาที่ไม่สามารถระบุตัวเลขหรือจำนวนเงินที่ชัดเจนได้

 การวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนในปีงบประมาร พ.ศ. 2562 พบว่ามีความเสี่ยงหรือโอกาสที่จะเกิดการทุจริตหรือผลประโยชน์ทับซ้อนที่จำเป็นต้องดำเนินการบริหารจัดการความเสี่ยง ดังนี้

|  |  |  |  |
| --- | --- | --- | --- |
| ลำดับ | ความเสี่ยง | แนวทางจัดการ | การบริหารจัดการ |
| 1 | - ผู้บริหาร สมาชิกสภา ข้าราชการ และลูกจ้าง ในอบต. ยังขาดความรู้ ความเข้าใจที่ถูกต้องเกี่ยวกับการใช้อำนาจหน้าที่ในความรับผิดชอบ ไม่ทราบว่ามี กฎ ระเบียบ กฎหมาย ห้ามไว้ อย่างชัดเจนว่าเป็นกรณีผลประโยชน์ทับซ้อน | - ประชาสัมพันธ์เผยแพร่เพื่อสร้างความรู้ ความเข้าใจด้านกฎหมาย กฎระเบียบ เรื่องผลประโยชน์ทับซ้อน- จัดทำคู่มือแนวทางปฏิบัติงาน ไห้แก่ ผู้บริหาร สมาชิกสภา ข้าราชการ และลูกจ้าง ในอบต. เพื่อป้องกันผลประโยชน์ทับซ้อน | - จัดทำคู่มือผลประโยชน์ทับซ้อน- ปรับปรุงคู่มือให้มีความรวบรัด และเข้าใจง่าย พร้อมเผยแพร่แก่ ผู้บริหาร สมาชิกสภา ข้าราชการ และลูกจ้าง ในอบต.  |
| 2 | - การเข้าไปมีส่วนร่วมในการตรวจสอบการใช้อำนาจยังถูกจำกัด | - เปิดโอกาสให้ประชาชน ได้มีส่วนร่วมในการตรวจสอบเกี่ยวกับการจัดซื้อ/จัดจ้าง | - เปิดโอกาสให้ประชาชนร่วมเป็นคณะกรรมการจัดซื้อ/จัดจ้าง โครงการหรือกิจกรรมต่างๆ ของอบต.ท่าจะหลุง ให้มากยิ่งขึ้น |
| 3 | - การรณรงค์ด้านการปราบปรามการทุจริตไม่ได้รับความร่วมมือเท่าที่ควร | - ส่งเสริมให้มีการบริหารราชการตามหลักธรรมาภิบาล | - จัดกิจกรรมรณรงค์ให้บุคลากรภายในแสดงพลังต้อต้านการทุจริตทุกรูปแบบ |
| 4 | - การขาดจิตสำนึกร่วมในการเสริมสร้างสังคมแห่งคุณธรรม | - ส่งเสริมให้มีการปลูกฝังค่านิยม และสำนึกด้านคุณธรรม จริยธรรมให้กับข้าราชการทุกระดับชั้น | - จัดโครงการอบรม สัมมนาให้ความรู้เกี่ยวกับเรื่องผลประโยชน์ทับซ้อน และธรรมาภิบาล และกฎหมายที่เกี่ยวข้อง ให้แก่ผู้บริหาร สมาชิกสภา ข้าราชการ และลูกจ้าง ในอบต. |

-3-

 **3.1 การบริหารจัดการ ตามหลัก 4 ประการสำหรับจัดการผลประโยชน์ทับซ้อน ประกอบด้วย**

1) ปกป้องผลประโยชน์สาธารระ : เจ้าหน้าที่ต้องตัดสินใจภายในกรอบกำหมาย และนโยบายตามขอบเขตหน้าที่รับผิดชอบโดยไม่ให้มีผลประโยชน์ส่วนตนมาแทรกแซง

2) สนับสนุนความโปร่งใส และพร้อมรับผิด : กำหนดขั้นตอนการทำงานที่ชัดเจนและเปิดเผยให้ประชาชนทราบ รวมถึงเปิดโอกาสให้ตรวจสอบ

3) ส่งเสริมความรับผิดชอบส่วนบุคคล และปฏิบัติตนเป็นแบบอย่าง : เจ้าหน้าที่ต้องระบุผลประโยชน์ทับซ้อนในการปฏิบัติ และจัดการกับเรื่องส่วนตัวเพื่อหลีกเลี่ยงปัญหาให้มากที่สุดโดยฝ่ายบริหารต้องรับผิดชอบเกี่ยวกับการสร้างระบบป้องกัน พร้อมกำหนดนโยบาย

4) สร้างวัฒนธรรมองค์กร : ผู้บริหารต้องสร้างสภาพแวดล้อมเชิงนโยบายที่ช่วยสนับสนุนการตัดสินใจในเวลาที่มีประเด็นผลประโยชน์ทับซ้อนเกิดขึ้น

 **3.2 แนวทางการจัดการผลประโยชน์ทับซ้อน 7 ขั้นตอน ประกอบด้วย**

1) ระบุว่ามีผลประโยชน์ทับซ้อนแบบใดที่อาจเกิดขึ้นในองค์กร กลุ่มภารกิจ กลุ่มงาน

2) พัฒนานโยบาย และกลยุทธ์การจัดการปัญหา

3) ให้ความรู้แก่ คณะผู้บริหาร สมาชิกสภา ข้าราชการ ลูกจ้าง

4) ผู้บริหาร ผู้บังคับบัญชา ปฏิบัติตนเป็นแบบอย่างที่ดี

5) สื่อสารให้ผู้มีส่วนได้เสีย ผู้รับบริการ ผู้สนับสนุนหน่วยงาน และประชาชนทราบถึงความมุ่งมั่นในการจัดการผลประโยชน์ทับซ้อน

6) มีการทบทวนมาตรการ นโยบายที่กำหนดอย่างสม่ำเสมอ

 **3.3 แนวทางป้องกันการเกิดผลประโยชน์ทับซ้อน**

1) ปรับปรุงนโยบาย มาตรการ ให้รัดกุม ลดโอกาสที่จะใช้อำนาจเพื่อประโยชน์ส่วนตน

2) คอยสังเกต ประเมินพฤติกรรมความเสี่ยงต่อการเกิดผลประโยชน์ทับซ้อนอย่างเป็นระบบในกรณีที่มีเหตุการณ์เกิดขึ้น เช่น ติดตั้งกล้องวงจรปิด และการใช้สายสืบภายใน

3) ลดโอกาสการเกิดผลประโยชน์ทับซ้อน โดยใช้วิธีสับเปลี่ยนหมุนเวียนงานเพื่อป้องกันการรวมกลุ่ม

4) ควรมีการทดสอบเรื่องความซื่อตรงของข้าราชการ ในหน่วยงานเป้นครั้งคราว

5) ทำการสำรวจทัศนคติของประชาชน และผู้มารับบริหาร เพื่อประเมินผลการทำงานและการคอรัปชั่น

 จึงเรียนมาเพื่อโปรดทราบ

 (ลงชื่อ)........สถาพร.....สินเธาว์.......

 (นายสถาพร สินเธาว์)

 หัวหน้าสำนักปลัด

 (ลงชื่อ)......มานิตย์....นิจกระโทก......

 (นายมานิตย์ นิจกระโทก)

 นายกองค์การบริหารส่วนตำบลท่าจะหลุง